
	ACTA 


	Expedient núm.: 
	Òrgan col·legiat: 

	JGL/2023/26 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	7 d’agost de 2023 

	Durada 
	des de les 16.00 fins a les 17.10 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Joan Parcerisa i Albacete
	1r tinent d’alcaldessa
	Sí

	Maria Pilar Viladrich i Masana
	2a tinenta d’alcaldessa
	Sí

	Ramon Montaner i Viladrich
	3r tinent d’alcaldessa
	Sí

	Maria Moumen Es Saddouki
	4a tinenta d’alcaldessa
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2023/25 de la Junta de Govern Local de la sessió duta a terme el dia 31 de juliol de 2023, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS INNÒCUES
	Expedient 1260/2023. Règim de comunicació – habitatge d’ús turístic, trav. de Sant Isidre

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 19/2023
Cèdula d’habitabilitat: CHL00139618001
Activitat: habitatge d’ús turístic
Registre d’entrada: 2022-E-RC-1546, de 31 de maig
Resolució: 7 d'agost de 2023.


	Expedient 1514/2023. Règim de comunicació – Centre Residencial d’Acció Educativa (CRAE). Torre Viladot

	Favorable
	Tipus de votació: unanimitat

	Vista la instància presentada i subscrita per Ángeles García Hernández, amb DNI núm. ***2056**, relativa a l’activitat de Centre Residencial d’Acció Educativa (CRAE), situada a la Torre Viladot, 

A proposta del regidor delegat de Medi Ambient, 
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda traslladar acusament de rebuda de la documentació presentada per Ángeles García Hernández, amb DNI núm. ***2056**, relativa a l’activitat de Centre Residencial d’Acció Educativa (CRAE), situada a la Torre Viladot (registre d’entrada 2023-E-RC-2086 de data 3 d'agost de 2023) i incorporada a l’expedient 1514/2023.
La documentació rebuda i que obra a l’expedient, consta dels documents següents:
· Certificat tècnic de posada en funcionament o modificació substancial d’activitat sotmesa a Comunicació.
· Comunicació d'inici i modificació substancial d'activitat en un establiment amb certificat tècnic.
· Projecte tècnic d’implantació d’activitat Centre residencial d’acció educativa (CRAE), Torre Viladot Solsona (Lleida)
Promotora: Gedi Gestió i Disseny SCCL
Arquitecta: Àngels Garcia Hernández
Als efectes de la comunicació:
· Es pot iniciar l’activitat sota la responsabilitat exclusiva de les persones titulars i tècniques que hagin emès certificacions i, alhora, l'Administració pot dur a terme qualsevol actuació de comprovació.
· La comunicació no atorga a la persona o empresa titular de l'activitat, facultats sobre el domini públic, el servei públic o els béns col·lectius, ni dona cobertura a efectes contraris a l'ordenament vigent.
· Si en la revisió del compliment dels requisits formals i/o materials de la comunicació es detecta una inexactitud, falsedat o omissió de qualsevol dada o manca de documentació necessària per a l'inici de l'activitat, es podrà iniciar un procediment d'esmena.
· L'Ajuntament podrà incorporar l'activitat en un pla d'inspecció per a verificar el compliment dels requisits i la normativa sectorial aplicable.
· Amb caràcter general, l'Administració està facultada per verificar la conformitat de les dades que es contenen en aquest formulari.


AIGÜES
	Expedient 1507/2023. Modificació de pòlisses de subministrament d’aigua, juliol de 2023

	Favorable
	Tipus de votació: unanimitat

	El regidor delegat de Serveis Municipals, Joan Parcerisa i Albacete, informa de les vint modificacions de les pòlisses de subministrament d’aigua potable que s’han presentat durant el mes de juliol de 2023:



CONTRACTACIÓ
	Expedient 1986/2021. Contracte obert de servei – Manteniment funcional i preventiu de l'enllumenat públic

	Favorable
	Tipus de votació: unanimitat

	Atès que de l’expedient de contractació de serveis, mitjançant procediment obert ordinari pel servei de manteniment funcional i preventiu de l’enllumenat públic de Solsona en resulta que:
1. L’expedient de contractació s’inicia mitjançant informe justificatiu de la necessitat de la contractació, emès per la regidora delegada d’Urbanisme, Obres i Serveis Municipals de l’Ajuntament de Solsona, Rosó Barrera i Call, el 2 de novembre de 2021. En l’informe esmentat es justifica i motiva la necessitat i idoneïtat de la contractació present de conformitat amb l’article 28 de la Llei 9/2017, de 8 de novembre, de contractes del sector públic (LCSP).
2. La Junta de Govern Local, en la sessió de 2 de novembre de 2021, aprova, entre d'altres, el Plec de clàusules administratives particulars i de prescripcions tècniques i la tramitació de l'expedient de contractació de serveis, mitjançant procediment obert ordinari pel servei de manteniment funcional i preventiu de l’enllumenat públic de Solsona.
El pressupost base de licitació és de 78.319,00 €, més el 21% d’IVA, el que representa un total de 94.765,99 € (IVA vigent inclòs), amb una durada d’1 any, prorrogable per 1 any més, fins a un màxim de 2 anys, comptador a partir del què s’estipuli en el contracte.
3. El 12 de novembre de 2021 es publica l’anunci de licitació al perfil del contractant i, durant el termini de presentació de les ofertes, es van presentar les empreses: Lluís Sabata, SL, Indesol del Solsonès, SL, Instal·lacions Malé, SL i Riemar Projectes i Instal·lacions SL.
4. El 14 de desembre de 2021 la mesa de contractació emet proposta d’adjudicació del contracte de servei a favor de l’empresa Riemar Projectes i Instal·lacions, SL, amb CIF núm. B17798521, per ser la licitadora que ha obtingut més puntuació en la valoració dels criteris d’adjudicació.
5. El 28 de febrer de 2022 la Junta de Govern Local acorda no adjudicar el contracte a favor de l’empresa Riemar Projectes i Instal·lacions, SL, pels motius que consten a l’expedient.
6. El 28 de març de 2022 la Junta de Govern Local acorda adjudicar el contracte al licitador Instal·lacions Malé, SL, amb CIF núm. B25025297, per ser el segon candidat d’acord amb l’ordre de classificació de la puntuació de les ofertes emesa per la mesa de contractació.
7. El 17 de maig de 2022 el Tribunal Català de Contractes del Sector Públic comunica a l’Ajuntament la interposició d’un recurs especial en matèria de contractació per part de Riemar Projectes i Instal·lacions, SL.
8. El 22 de desembre de 2022 el Tribunal Català de Contractes del Sector Públic comunica a l'Ajuntament de Solsona la resolució núm. 362/2022, en relació al recurs N-2022-0189, en què estima el recurs a favor de l’empresa Riemar Projectes i Instal·lacions, SL.
9. El 27 de desembre de 2022 la Junta de Govern Local adjudica el contracte a l’empresa Riemar Projectes i Instal·lacions, SL, pel pressupost d'adjudicació de 63.139,25 € (sense IVA), 13.259,24 € (21% d'IVA), el que fa un total de 76.398,49 € (IVA inclòs), prèvia aportació de la documentació i la garantia definitiva que se li requereix.
10. El 27 de gener de 2023 Riemar Projectes i Instal·lacions, SL, presenta la documentació sol·licitada i diposita la garantia.
11. El 30 de gener de 2023 la Junta de Govern Local acorda adjudicar el contracte de serveis “Manteniment funcional i preventiu de l'enllumenat públic” a l’adjudicatari Riemar Projectes i Instal·lacions, SL, amb CIF núm. B17798521, per l’import de 63.139,25 € (sense IVA), 13.259,24 € (21% d'IVA), el que fa un total de 76.398,49 € (IVA inclòs); i amb la resta de les condicions que figuren en la seva oferta i les que es detallen en els plecs de clàusules administratives particulars i de prescripcions tècniques, per una durada d'1 any, prorrogable per 1 any més, fins a un màxim de 2 anys.
12. El 14 de febrer de 2023 el Tribunal Català de Contractes del Sector Públic comunica a l’Ajuntament la interposició d’un recurs especial en matèria de contractació per part d’Instal·lacions Malé, SL, (exp. N-2023-0060).
13. El 14 de juliol de 2023 el Tribunal Català de Contractes del Sector Públic comunica a l'Ajuntament de Solsona la resolució núm. 440/2023, en relació al recurs N-2023-0060, en què estima el recurs a favor de l’empresa Riemar Projectes i Instal·lacions, SL.
14. El 17 de juliol de 2023 la Junta de Govern Local acorda adjudicar a Riemar Projectes i Instal·lacions, SL, el contracte de serveis “Manteniment funcional i preventiu de l'enllumenat públic, d’acord amb la resolució del TCCSP.
15. El dia 31 de juliol de 2023 es signa amb l’empresa Riemar Projectes i Instal·lacions, SL, amb CIF núm. B17798521, el contracte de «Manteniment funcional i preventiu de l'enllumenat públic de Solsona» pel termini d’1 any, prorrogable a 1 any més, amb data d’inici de contracte 1 d’agost de 2023.
16. El dia 1 d'agost de 2023 ja era vigent el contracte de manteniment de l'enllumenat públic de Solsona i el contractista no havia presentat la documentació per acreditar el compliment dels articles 21 i 23 del Plec de condicions tècniques:
· Local al municipi per encabir taller i oficines, un contestador per recollir els avisos i averies.
· La forma de contactar amb el personal: l'instal·lador electricista, l'encarregat i l'equip que cobreix els torns de guàrdia.
17. EL mateix dia 1 d’agost es va enviar un correu a l’empresa requerint la presentació de la documentació detallada.
El mateix dia 1 d’agost el responsable del contracte va enviar a l’empresa Riemar Projectes i Instal·lacions, SL, via WeTransfer, els documents dels plànols de la xarxa i l’inventari de la xarxa, document que a data d’avui no ha estat obert.
El dia 2 d’agost es va enviar un correu electrònic sobre les averies i incidències en la xarxa d’enllumenat.
18. El dia 7 d’agost de 2023 es continua sense tenir complimentat el requeriment i sense que ningú de l’empresa hagi contactat amb l'Ajuntament.
19. L’empresa coneix perfectament les obligacions que comporta la prestació d’aquest servei, ja que porta des del mes de maig de 2022 fent tràmits davant el Tribunal Català de Contractes del Sector Públic sol·licitant l’adjudicació del mateix.
20. El Plec de clàusules-administratives i tècniques considera una falta molt greu el fet de no poder contactar amb els serveis de guàrdia, però, la situació actual va molt més enllà de la desatenció al servei de guàrdia: és la no prestació del servei.
Per aquests motius,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
Primer. Donar un termini de 5 dies hàbils a Riemar Projectes i Instal·lacions, SL, per presentar la documentació que ja es va requerir per correu electrònic el dia 1 d’agost de 2023: Local al municipi per encabir taller i oficines, un contestador per recollir els avisos i averies.
Segon. Requerir a Riemar Projectes i Instal·lacions, SL, que, de forma immediata i en un termini màxim de 24 hores, tingui implantat i en funcionament el servei de guàrdia permanent: la forma de contactar amb el personal, amb l' instal·lador electricista, l'encarregat i l'equip que cobreix els torns de guàrdia.
Tercer. Advertir a l’adjudicatari que l’Ajuntament considera que durant la primer setmana d’agost el servei no s’ha prestat.
Quart. Advertir a l’adjudicatari que si no contesta els requeriments en els dies assenyalats, l’Ajuntament entendrà que la totalitat del servei ha quedat desatès, provocant danys i perjudicis a l’Ajuntament de Solsona.


CULTURA
	Expedient 1504/2023. Utilització material

	Favorable
	Tipus de votació: unanimitat

	Vista la sol·licitud de lloguer d’un escenari el dia 14 d'agost, que es recolliria el dia 12 d'agost i es retornaria el dia 16;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. La taxa per l’aprofitament per particulars de serveis i materials municipals ascendeix a 44,40 €, per un escenari de fusta de 3x4 m, amb cavallets de ferro. L'import s'haurà d'abonar al compte bancari de l'Ajuntament de Solsona núm. ES60 2100 0081 9902 0000 0425.


DRETS SOCIALS
	Expedient 1474/2023. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002,
A proposta de la regidora delegada de Drets Socials,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda autoritzar a la sol·licitant la targeta d’aparcament individual número 25207-2023-285-6723Z.


	Expedient 1462/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, ref. 2020/00183 FS2023, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda atorgar, per pagar la factura de la llum d'un habitatge corresponent al mes de desembre de 2022, un ajut de cent vuitanta-nou euros amb quaranta-set cèntims (189,47 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1463/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, ref. 2022/00035 FS2023, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de juliol de 2023, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1485/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, ref. 2015/00136 FS2023, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de juliol de 2023, un ajut de quatre-cents vint-i-cinc euros amb seixanta cèntims (425,60 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1459/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2021/00079, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda atorgar dues subvencions de deu euros (10,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a vint euros (20,00 €).


	Expedient 1460/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2016/00265, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda atorgar una subvenció de quaranta-nou euros amb cinquanta cèntims (49,50 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1461/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00058, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda atorgar una subvenció de vint-i-cinc euros (25,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


ESPORTS
	Expedient 1488/2023. Club d'Escacs L’Elefant – utilització material i col·laboració econòmica

	Favorable
	Tipus de votació: unanimitat

	Vista la sol·licitud presentada i subscrita per Joan Tordesillas i Casals, representant del Club d'Escacs Elefant, amb NIF núm. G25496142, en què, amb motiu de l’organització d'un torneig de partides ràpides d'escacs dins dels actes programats per la Festa Major el dia 10 de setembre, a partir de les 17.00 hores, demana autorització per dur a terme el torneig al capdamunt del passeig de Sant Antoni M. Claret i poder utilitzar sis taules grans de plàstic i 20 cadires i poder disposar, en cas de pluja, de la sala d'actes del Casal de Cultura i Joventut; també demana la col·laboració de l'Ajuntament de Solsona amb sis premis (copes, medalles, vals de compra...) per als guanyadors;
A proposta dels regidors delegats d’Esports i de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents acorda concedir el que sol·licita. 


GOVERNACIÓ
	Expedient 1456/2023. Bar Castell – celebraciófesta d’un establiment el dia 26 d'agost de 2023

	Favorable
	Tipus de votació: unanimitat

	Vista la sol·licitud d’un establiment per celebrar la seva festa d’aniversari el dia 26 d'agost, en què demana autorització per fer la festa i permís per coure botifarres al carrer de Sant Josep de Calassanç i per poder fer un concert, de les 20.00 a les 24.00 hores, així com disposar d'un escenari i d’una connexió al subministrament elèctric;
Vist l'informe 358/2023 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. Es comunica al sol·licitant que l’autorització de l’actuació musical queda condicionada al fet que el concert ha de finalitzar a les 24.00 hores, que el soroll que pugui ocasionar no superi els 70 decibels i del compliment estricte dels horaris fixats, de les possibles incidències que es puguin produir i de la neteja de la zona en cas que l’activitat generi brutícia. Per a l’autorització per fer foc al carrer, es concedeix sense perjudici de l'autorització que calgui tramitar davant del Departament d'Acció Climàtica, Alimentació i Agenda Rural. Per altra banda, l’activitat no ha d’impedir la circulació de qualsevol vehicle d’urgències i no ha de quedar cap entrada de cap habitatge obstruïda per l'activitat. 
En cas que hi hagi queixes veïnals per l'incompliment d'aquestes mesures, no s'autoritzarà la realització de nous concerts. La taxa per l’aprofitament per particulars de serveis i materials municipals ascendeix a 44,40 €, per un escenari de fusta de 3x4 m, amb cavallets de ferro. L'import s'haurà d'abonar al compte bancari de l'Ajuntament de Solsona núm. ES60 2100 0081 9902 0000 0425.


	Expedient 1440/2023. Festa Major de Solsona 2023 – instal·lació atraccions

	Favorable
	Tipus de votació: unanimitat

	Vista la sol·licitud de llicència per instal·lar unes atraccions durant la Festa Major de Solsona 2023;
Vist l'informe 349/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda informar favorablement la concessió de la llicència sol·licitada després d'haver efectuat el pagament del preu públic per parades, barraques, casetes de venda... situades en terrenys d’ús públic i subjecta a les condicions següents:

· Les dates de la Festa Major de Solsona són del 7 a l’11 de setembre de 2023.
· Pel que fa a la ubicació de les atraccions, haurà de seguir les indicacions de la Policia Local.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· L’aforament màxim autoritzat en les atraccions és l'indicat al manual d’ús de les atraccions. Cal indicar-ho amb cartell en lloc fàcilment visible.
· S’haurà de suspendre el seu funcionament quan superi els llindars fixats pel manual d’ús especialment amb vent, o temporals o tempestes elèctriques.
· En la instal·lació s’haurà de disposar de la documentació següent:
· Documentació original, corresponent a la mateixa, presentada en la sol·licitud.
· Pòlissa d’assegurança de responsabilitat civil vigent, amb comprovant de pagament.
· La llicència municipal que autoritza l’activitat.
· Previ a l’inici de l’activitat s’haurà de presentar:
· La certificació tècnica, emesa per tècnic competent, corresponent als muntatges i instal·lacions efectuades en el lloc de l’emplaçament, en la qual s’hi ha de fer constar que el conjunt de l’atracció funciona correctament. Així mateix, s’haurà d’acreditar que les instal·lacions i l’activitat s’ajusten a la sol·licitud formulada i es compleixen tots els requisits de seguretat i els exigits en la llicència.
· Certificat vigent de baixa tensió.
· Justificant de pagament de la pòlissa de responsabilitat civil.
· Certificat de revisió vigent dels elements de protecció contra incendis.
· S'han de complir les condicions ambientals següents:
· Sorolls i vibracions: adoptar les mesures adients per no superar els valors límit d’immissió exteriors, establerts al Reglament de la Llei 16/2002, de protecció contra la contaminació acústica, per a la zona de sensibilitat acústica corresponent.
· Residus: s’haurà d’efectuar la correcta recollida selectiva dels residus municipals generats i el seu lliurament als contenidors corresponents.
· L’espai i entorns ocupats per les instal·lacions de l’activitat, s’hauran de mantenir en bon estat de neteja i conservació tant durant la seva estada com quan cessin les activitats.
· Pel que fa a la prevenció d'incendis: Els mitjans manuals d’extinció d’incendi hauran d’estar convenientment senyalitzats i revisats per empresa mantenidora autoritzada.
· El preu públic per les atraccions, per fires i festes, situades en terrenys d'ús públic ascendeix a 3,00 €/ml/dia, per tant, l'import a abonar per les dues atraccions és de 240,00 €. L'import s'haurà d'abonar abans d'instal·lar les atraccions al compte bancari de l'Ajuntament de Solsona núm. ES60 2100 0081 9902 0000 0425.


	Expedient 1447/2023. Acadèmia Internacional de Música de Solsona – col·locació de banderoles en diversos fanals

	Favorable
	Tipus de votació: unanimitat

	Vista la sol·licitud presentada i subscrita per Peter Thiemann, representant de la Fundació de l'Acadèmia Internacional de Música de Solsona, amb CIF núm. G66652660, en què demana autorització per poder col·locar banderoles en diversos fanals de la ciutat entre els dies 30 de juliol i 21 d'agost de 2023, per fer difusió de la 22a edició de l’AIMS Festival i l’Acadèmia;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita, sempre que es tingui present en la col·locació de les banderoles que no entorpeixin la visibilitat i la mobilitat del usuaris de la via.


	Expedient 1486/2023. Festa barri de Sant Salvador, dia 6 d'agost de 2023

	Favorable
	Tipus de votació: unanimitat

	Vista la sol·licitud presentada i subscrita per Gemma Mujal i Ribalta, amb DNI núm. ***5139**, representant dels veïns i veïnes de la plaça i del carrer de Sant Salvador, en què, amb motiu de la festa del barri de Sant Salvador, el dia 6 d'agost, demana que es prohibeixi la circulació i l'aparcament de vehicles a la plaça de Sant Salvador el dia 5 d'agost, a la tarda i el dia 6 d'agost, durant tot el dia, ja que l’espai s'utilitzarà per poder penjar banderetes, posar un altar amb el sant, fer un sopar veïnal i un esmorzar per a tothom el dia de la festivitat;
Vist l'informe 364/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita sempre que l'activitat deixi espai suficient per no impedir la circulació de qualsevol vehicle d’urgències, en cas de necessitat. Si es vol fer foc al carrer, es concedeix l'autorització sense perjudici de l'autorització que calgui tramitar davant del Departament d'Acció Climàtica, Alimentació i Agenda Rural. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer del Castell, 17, 1r pis, per sol·licitar els contenidors per al reciclatge de les deixalles.


	Expedient 1496/2023. Càmping – Festa major del Càmping 2023

	Favorable
	Tipus de votació: unanimitat

	Vista la sol·licitud que informa de l’actuació musical que es durà al càmping el dia 12 d'agost, a partir de les 22.00 hores, per a la celebració de la festa major del Càmping;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda donar-se per assabentat de l’activitat que es vol dur a terme.


	Expedient 1470/2023. Targeta de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la targeta de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la targeta per l'Oficina d'Atenció Ciutadana.


	Expedient 1469/2023. Targeta de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la targeta de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança general de circulació de Solsona;
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la targeta per l'Oficina d'Atenció Ciutadana.


PERSONAL
	Expedient 1453/2023. Consell Comarcal del Solsonès – designació membre tribunal qualificador

	Favorable
	Tipus de votació: unanimitat

	Vist que la Junta de Govern Local del dia 27 de març de 2023 va acordar atendre la sol·licitud de la Secretaria de Governs Locals i Relacions amb l’Aran de col·laborar amb l’Escola d’Administració Pública de Catalunya, facilitant la inscripció per incorporar-se a la base de dades de col·laboradors per als tribunals de selecció de l’Escola d’Administració Pública fent difusió entre el personal funcionari de carrera i personal laboral fix de l’Ajuntament de Solsona amb la regulació dels permisos corresponents;
Vist que Míriam Montraveta Rodríguez, amb DNI núm. ***8549**, s’ha inscrit a la base de dades de col·laboradors per als tribunals de selecció en representació de l'Escola d’Administració Pública de Catalunya;
Vist que l'Escola d'Administració Pública de Catalunya ha designat vocal titular Míriam Montraveta Rodríguez, amb DNI núm. ***8549**, en el tribunal qualificador de la convocatòria per proveir dues places de tècnics/ques mitjans d'infància i adolescència al Consell Comarcal del Solsonès, així com un suplent en el cas en què no pogués assistir;
Vist que el Consell Comarcal del Solsonès per Resolució de la Presidència exp. 2023/157/G2011 ha comunicat que el tribunal s'ha de reunir el dia 22 d’agost de 2023 a les 10.00 hores;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir permís a Míriam Montraveta Rodríguez, amb DNI núm. ***8549**, per assistir al tribunal qualificador de la convocatòria per proveir dues places de tècnics/ques mitjans d'infància i adolescència al Consell Comarcal del Solsonès, el dia 22 d’agost de 2023, a partir de les 10.00 hores. Es recorda al personal col·laborador que haurà de justificar degudament l’assistència al tribunal de selecció. Cal que registri al sistema de control horari les hores destinades a aquesta tasca amb la incidència «Serveis a altres administracions». El nombre d’hores que computarà l’Ajuntament serà com a màxim les hores de la seva jornada ordinària. Les despeses de desplaçaments, dietes i indemnitzacions aniran a càrrec de l’administració on hagin estat designats.


	Expedient 1343/2023. Permís per formació

	Favorable
	Tipus de votació: unanimitat

	Vista la sol·licitud de data 10 de juliol presentada per un treballador municipal, amb DNI núm. ***8093**, en què exposava haver fet dos cursos de competències dels que no rebrà el certificat fins al mes de setembre de 2023 i sol·licitava permís per formació per aquests cursos a compte de les hores del mes de juliol dels curs 2022/2023;
Vist l’acord de la Junta de Govern Local del dia 17 de juliol de 2023 on es requeria a aquest treballador que adjuntés el programa del curs, concretés la modalitat de realització del curs, el total d'hores de durada del curs i les dates i horaris de realització del curs;
Vist que la persona interessada ha presentat una nova sol·licitud de permís fer formació i acredita haver cursat durant tot el curs 2022/2023 els estudis de música de grau professional 3 especialitat trompeta;
Vist que no té autoritzada fins el dia d'avui cap hora de formació coincident amb la jornada de treball del curs 2022/2023;
Vist el que estableix el pacte-conveni de l’Ajuntament de Solsona a l'article 10;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda aprovar la sol·licitud presentada i autoritzar les hores de formació a compte de la setmana del 17 al 23 de juliol de 2023.


SALUT
	Expedient 1448/2023. Agència de Salut Pública de Catalunya – Protocols d'arbovirosis i del virus del Nil Occidental, VNO

	Favorable
	Tipus de votació: unanimitat

	La regidora delegada de Salut dona compte de l'escrit tramès per l'Agència de Salut Pública de Catalunya en què s'informa que ja estan disponibles al web de l'ASPCAT les versions actualitzades dels Protocols d'arbovirosis i del Virus del Nil Occidental, VNO:
· Protocol per a la vigilància i control de les arbovirosis transmeses per mosquits a Catalunya.
· Protocol per a la vigilància i control de la febre del Nil Occidental.
Els esmentats protocols estableixen mesures de prevenció i control davant la detecció de casos d'infecció pel virus de Zika, Chikungunya, Dengue i el virus del Nil Occidental en època de presència de mosquits adults actius.


	Expedient 1449/2023. Alerta sobre productes cosmètics, productes de cura personal i/o biocides

	Favorable
	Tipus de votació: unanimitat

	La regidora delegada de Salut dona compte de les alertes que s'han rebut sobre productes cosmètics, productes de cura personal i/o biocides pel cap del Servei de Control Farmacèutic i Productes Sanitaris de la Direcció General d'Ordenació i Regulació Sanitària sobre els riscos que pot suposar l'ús dels productes implicats per a la salut dels consumidors, que es relacionen tot seguit i demana la col·laboració de l’Ajuntament per fer-ne la màxima difusió:
· Keen Strock Control Styling Mousse (espuma modeladora amb col·lagen i queratina)
· Amalfi Jabón en crema Dermomousse (sabó per les mans en crema)
· Emoji eau de toilette (colònia)


SUBVENCIONS
	Expedient 1508/2023. Subvenció Consejo Superior de Deportes – Millora i optimització de les instal·lacions del camp de futbol municipal de Solsona 

	Favorable
	Tipus de votació: unanimitat

	Al BOE 155, de 30 de juny de 2023, es va publicar l’Ordre CUD/702/2023, de 23 de juny, per la qual s’establien les bases reguladores per a la concessió de subvencions i ajuts del Consejo Superior de Deportes a entitats públiques titulars d’infraestructures per a millora i optimització d’instal·lacions i espais esportius que fomentin el turisme esportiu sostenible, amb càrrec als fons europeus del Pla de Recuperació, Transformació i Resiliència.
Al BOE 164, d’11 de juliol de 2023, es va publicar l’Extracto de la Resolución, de 4 de juliol de 2023, de la Presidència del Consell Superior d’Esports per la qual es convoquen ajuts a les entitats públiques titulars d’infraestructures per a millora i optimització d’instal·lacions i espais esportius que fomentin el turisme esportiu sostenible, amb càrrec als fons europeus del Pla de Recuperació, Transformació i Resiliència.
Atès que, d’acord amb l’art. 1 de l’Ordre CUD/702/2023, són subvencionables aquelles actuacions el termini d’execució de les quals es trobi entre l’1 de febrer de 2020 i el 30 de setembre de 2025 i que, dins d’aquest termini s’han dut a terme els projectes de renovació de la gespa del camp de futbol municipal i de millora de l’enllumenat del mateix (substitució a leds), actuacions que s’adiuen amb les despeses subvencionables previstes a l’art. 9 de l’Ordre;
A proposta del regidor delegat d’Esports,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda acollir-se a la convocatòria prevista a l’Ordre CUD/702/2023 i sol·licitar una subvenció al Consell  Superior d’Esports per a l’actuació de millora i optimització de les instal·lacions del camp de futbol municipal de Solsona.


URBANISME
	Expedient 1178/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en sòl urbà, c/ de l’Anoia

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà, situada al carrer de l’Anoia, (referència cadastral 7511101CG7571S0002FB) (llicència núm. AS-2023/152);
Vist l'informe emès pels Serveis Tècnics Municipals i a proposta de l'alcaldessa i del regidor delegat d'Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial, amb els panells situats coplanarment a la teulada de l'edifici amb una potència nominal de 3 kW, i sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Els captadors solars estaran integrats i recolzats a la coberta, coincidint l’angle d’inclinació i l’orientació dels captadors amb el del pla de la coberta on es posi. Es permetrà ocupar un màxim del 30% de la superfície de la coberta. Els captadors es podran separar del pla inclinat de coberta un màxim de 0,30 m i en cap cas sobrepassaran la superfície de la coberta ni el gàlib superior format per la línia horitzontal del carener.

(Secció tipus 1 de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona.)
· Previ a l’execució del projecte caldrà disposar/complir els punts següents, sense els quals no pot iniciar-se l’obra:
· disposar del certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici plurifamiliar, autorització de la comunitat de propietaris.
· Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l'IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les. 


	Expedient 1442/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en sòl urbà, ctra. de Sant Llorenç 

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà, situada a la carrereta de Sant Llorenç (referència cadastral 7404308CG7570S0002RE) (llicència núm. AS-2023/153);
Vist l'informe emès pels Serveis Tècnics Municipals i a proposta de l'alcaldessa i del regidor delegat d'Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial, amb els panells situats coplanarment a la teulada de l'edifici amb una potència nominal de 3 kW, i sotmetent-la al compliment de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona i amb l’adopció de les condicions següents:
· Els captadors solars estaran integrats i recolzats a la coberta, coincidint l’angle d’inclinació i l’orientació dels captadors amb el del pla de la coberta on es posi. Es permetrà ocupar un màxim del 30% de la superfície de la coberta. Els captadors es podran separar del pla inclinat de coberta un màxim de 0,30 m i en cap cas sobrepassaran la superfície de la coberta ni el gàlib superior format per la línia horitzontal del carener.

(Secció tipus 1 de l’Ordenança municipal reguladora dels sistemes de captació d’energia solar fotovoltaica als terrenys, edificis i construccions situats al terme municipal de Solsona.)
· Previ a l’execució del projecte caldrà disposar/complir els punts següents, sense els quals no pot iniciar-se l’obra:
· disposar del certificat de solidesa acreditant que la construcció és apta per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici plurifamiliar, autorització de la comunitat de propietaris.
· Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· document acreditatiu de la instal·lació en el Registre d'Instal·lacions Tècniques de Seguretat Industrial de Catalunya (RITSIC) d'una instal·lació de baixa tensió,
· document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora (RAC),
· rebut de l'IBI.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1425/2023. Llicència urbanística – millorar l'accessibilitat mitjançant una rampa en un edifici plurifamiliar, c/ del Bisbe Lasala

	Favorable
	Tipus de votació: unanimitat

	Vista la sol·licitud de llicència d’obres per millorar l'accessibilitat mitjançant una rampa a un edifici plurifamiliar situat al carrer del Bisbe Lasala (ref. cadastral 7004405CG7570S) (llicència núm. AS-2023/154);
Vist l’informe emès pels Serveis Tècnics Municipals de data 4 d'agost de 2023 i a proposta de l’alcaldessa i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· En cas de preveure una ocupació de la via pública a causa de les obres a executar (extracció de runes, amuntegament de material…) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. És important concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública… tots aquests aspectes cal que siguin acordats amb els Serveis Tècnics Municipals i la Policia Local, i aprovats per l’Ajuntament abans de l’inici de les obres a dur a terme.
2. Subjectar aquesta llicència als terminis de caducitat previstos en la legislació urbanística catalana que s’especifiquen a continuació:
a) un any per començar les obres,
b) tres anys per acabar-les. 


	Expedient 981/2023. Llicència urbanística – instal·lació d'un sistema de captació d'energia solar fotovoltaica d'autoconsum en una instal·lació en sòl no urbanitzable delimitat, ptda. de Sant Honorat 

	Favorable
	Tipus de votació: unanimitat

	Vist que es va presentar sol·licitud d’instal·lació solar fotovoltaica per autoconsum elèctric a una casa de la partida de Sant Honorat, referència cadastral 25257A001000070000AO (registre d’entrada núm. 20203-E-R-RC-839);
Atès que a la sol·licitud presentada s’acompanya el Projecte d'Actuacions Específiques d'Interès Públic i de Noves Activitats i Construccions en Sòl No Urbanitzable;
Atès que, en data 4 d’agost de 2023, l’arquitecte municipal, una vegada estudiada la sol·licitud presentada, va formular l’informe en el qual argumentava la necessitat de tramitar el procediment per l’aprovació d’un Pla d’Actuació Específica (PAE);
Atès que l’enginyer municipal també ha emès l’informe corresponent;
Vist l’informe emès per la secretària de l’Ajuntament en relació al procediment a seguir,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
Primer. Admetre a tràmit la sol·licitud presentada amb data 10 de maig de 2023 per a la instal·lació solar fotovoltaica per autoconsum elèctric referència cadastral 25257A001000070000AO (registre d’entrada núm. 20203-E-R-RC-839).
Segon. Obrir un període d'informació pública pel termini d'un mes a partir de la publicació del corresponent anunci en el Butlletí Oficial de la Província de Lleida, en un diari d'informació general i al tauler d’anunci. També es publicarà a la seu electrònica d'aquest Ajuntament.
Tercer. Recaptar els següents informes previstos per l'article 52 del Reglament sobre protecció de la legalitat urbanística, aprovat per Decret 64/2014, de 13 de maig:
— Estudi arqueològic i informe del Departament competent en matèria de Cultura, si l'actuació afecta restes arqueològiques d'interès declarat.
— Informe del Departament competent en matèria d'agricultura i ramaderia si no és comprès en un pla sectorial agrari, sobre els efectes i les repercussions que l'actuació pot ocasionar al funcionament de l'activitat de les explotacions agràries que puguin resultar afectades i, quan l'actuació hagi d'estar associada directament a una explotació agrària, sobre la necessitat de l'actuació.
— Informe de l'administració hidràulica, si l'actuació afecta aqüífers classificats, zones vulnerables o zones sensibles declarades de conformitat amb la legislació vigent.
— Informe de l'Institut Cartogràfic i Geològic de Catalunya, si l'actuació afecta jaciments paleontològics o punts geològics d'interès. 
— Informe del departament competent en matèria de Medi Ambient.
— Altres informes que exigeixi la legislació sectorial.
Quart. Remetre les al·legacions presentades als Serveis Tècnics Municipals per al seu informe.


VARIS
	Expedient 1444/2023. Augment d’expedicions en el servei de transport de viatgers L0696 entre Solsona - Ponts - Lleida 

	Favorable
	Tipus de votació: unanimitat

	L'alcaldessa dona compte de l’escrit tramès per Valeriano Díaz i Revilla, representant de SAU Alsina Graells de Auto Transportes, en què es comunica l’augment d’expedicions en el servei de transport de viatgers L0696 entre Solsona – Ponts - Lleida de la concessió del s.p.r.t.v.c. entre Barcelona – Eth Pont de Rei – Puigcerdà amb filloles V-3193, mitjançant la incorporació dels serveis en un Contracte Programa, per tal de donar resposta a les necessitats expressades pels diferents ajuntaments de les comarques per part del Departament de Territori de la Generalitat de Catalunya. 


	B) ACTIVITAT DE CONTROL 


	Sessió de la Junta de Govern Local

	Vist que el dilluns 14 d'agost de 2023 és la vigília de la festivitat de la Mare de Déu d'Agost, els membres de la Junta de Govern Local acorden ajornar la reunió de la Junta de Govern Local del 14 d’agost de 2023 per al dilluns 21 d'agost de 2023, a les 16.00 hores.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

